Grad Snežnik - Wikipedija, prosta enciklopedija

# Grad Snežnik

### Iz Wikipedije, proste enciklopedije

Grad Snežnik

Grad Snežnik je grad na jugozahodnem delu loškega polja blizu kraja Kozarišče v občini Loška Dolina.

Zgrajen je bil v bližini nekdanje rimske postojanke v Šmarati, od koder so prenesli nagrobnike in jih vzidali v grajsko fasado. Grad je v arhivskih virih prvič omenjen leta 1269 z navedbo Majnharda Snežniškega (Meynardus de Sneperch). Nastanek gradu sega v leto 1461, ko se omenja dvor Sneberk. Najprej je bil last oglejskih patriarhov, pozneje pa drugih rodbin (Schnebergi, Lambergi, Eggenbergi, Lichtenburgi, Schönburg-Waldenburgi). Trinadstropno stavbo obdaja renesančno obzidje. V drugi polovici 19. stoletja sta bili njegova notranjost in zunanjost močno predelani. Iz tega obdobja je večina grajskega pohištva, trav tako grajski park z oblikovanimi prvinami krajinskega sloga, ki se je tedaj začel uveljavljati tudi na Slovenskem. Osnovno kompozicijo oblikujejo štirivrstni ter številni dvovrstni kostanjevi in lipovi drevoredi ob poteh do gradu, med njimi so jase ter sprehajalne in jezdne poti. Tik ob gradu sta dve umetni jezerci, ki ju napajata izvira Obrh in Brezno.

Leta 1868 so v gradu odprli gozdarsko šolo, ki je vzgajala kadre za gospodarjenje z gozdovi. Po drugi svetovni vojni je bilo posestvo Snežnik nacionalizirano in je kot lovska postojanka pripadala državnemu protokolu. Grad je od leta 1983 kot muzej dostopen tudi javnosti.

## [uredi] Glej tudi

- seznam gradov v Sloveniji

## [uredi] Zunanje povezave

- Opis gradu na spletni strani Zaplana.net
- O obnovi gradu - Strukturni skladi EU, evropski sklad za regionalni razvoj
- Zgodovina gradu

  Ta članek o zgradbi oz. poslopju je škrbina. Wikipediji lahko pomagate tako, da ga uredite in dopolnite.

Vzpostavljeno iz »http://sl.wikipedia.org../../../g/r/a/Grad_Sne%C5%BEnik_2bfb.html«

Kategoriji: Škrbine o zgradbah in poslopjih | Gradovi v Sloveniji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje